Kriza ekonomike globale dhe ndikimi mbi Evropën Lindore
Bushek: Shqipëria përjetoi rritje ekonomike në 2009-n. Ky vend është futur në treg nga një nivel relativisht i ulët, pra ka shembuj që
Ndërkohë që Shtetet e Bashkuara po fillojnë të shohin një perspektivë pozitive të ekonomisë amerikane, ndonëse me ritme të ngadalta rritjeje ekonomike, Evropa është mbërthyer nga paniku i pasojave të krizës në Greqi, që tani po ndjehen që nga Portugalia e Spanja e deri në Itali. Në ndryshim nga kjo atmosferë, Evropa Lindore dhe Jugore paraqitet më e qëndrueshme. Megjithë rënien relative ekonomike të regjistruar gjatë vitit të kaluar, mjaft vende në rajon vazhdojnë të regjistrojnë rritje. Këto nivele rudimentare të sistemit financiar, e kufizuan goditjen e krizës mbi rajonin, shpjegon ekonomisti Krishtof Bledovski. Mungesa e sistemeve të zhvilluara financiare i ka mbrojtur këto vende nga pasojat që po vuajnë vende që kanë marrë borxhe kolosale, apo që kanë investuar fonde pensionesh e kursimesh në bursat evropiane. Koordinatori i Nismës për Evropën Juglindore, Erhand Bushek, ofron Shqipërinë si një shembull pozitiv i këtij realiteti: Megjithë ndikimin relativisht të kufizuar në rajonin e Evropës Juglindore, kriza është e pranishme, thekson zoti Bushek, dhe shfaqet më dukshëm në sektorët ekonomikë që kanë lidhje direkte me tregun global: Megjithë atmosferën e zymtë që ka mbërthyer Evropën në kushtet e krizës aktuale, entuziazmi i vendeve të Evropës Jugore për antarësim në Bashkimin Evropian nuk është mpakur. Por, e ardhmja e tyre evropiane mbetet rezultat i faktorëve që i kapërcejnë kufijtë e rajonit: Pavarësisht nga politikat e ardhshme evropiane ndaj rajonit dhe kahjes që merr procesi i zgjerimit të Bashkimit, kriza globale, theksojnë analistët, ka nxjerrë edhe një herë në pah nevojën e politikave parimore. Vendet e Evropës Jugore dhe Lindore, rekomandojnë ata, duhet t’i kushtojnë vëmendje mirëqenies dhe stabilitetit të ekonomive të tyre duke ndjekur politika për zhvillimin afat-gjatë, larg prirjes për spekulime dhe fitime të momentit. //ii